google/wiki40b huggingface dataset:
Finnmarkskommisjonen

Finnmarkskommisjonen (samisk Finnmárkokomišuvdna) ble oppnevnt av Kongen i statsråd 14. mars 2008, med grunnlag i finnmarksloven. Den har sete i Tana der den er samlokalisert med Indre Finnmark tingrett.
Kommisjonen skal kartlegge bruks- og eierrettigheter som folk i Finnmark kan ha ervervet med grunnlag i langvarig bruk av det arealet som 1. juli 2006 ble overført fra Statskog SF til Finnmarkseiendommen. Dette arealet antas å omfatte vel 95 % av grunnen i Finnmark (45 000 kvadratkilometer). Kartleggingen skal ifølge finnmarksloven § 29 skje på grunnlag av «gjeldende nasjonal rett».
Hensikten med Finnmarkskommisjonen er å få til en raskere og mer helhetlig avklaring av rettighetsforholdene i Finnmark enn hva som hadde vært mulig gjennom de vanlige domstolene. Parter som er uenige i kommisjonens konklusjoner om rettighetsforholdene kan bringe spørsmålene inn for Utmarksdomstolen for Finnmark, som ble etablert høsten 2013. 
Minst to av de fem medlemmene i kommisjonen skal være bosatt i Finnmark eller på annen måte ha sterk tilknytning til fylket. For tiden har kommisjonen følgende sammensetning: Jon Gauslaa (leder), Hilde Agathe Heggelund, Ole Henrik Magga, Veronica Andersen og John Bernhard Henriksen.
Kommisjonen kunngjorde i februar 2009 at den har startet rettighetskartleggingen på øyene Stjernøya og Seiland i Vest-Finnmark (felt 1) og i Nesseby kommune i Øst-Finnmark (felt 2). Den har senere startet arbeidet i ytterligere fem utredningsfelt, Sørøya (felt 3), Karasjok (felt 4), Varangerhalvøya øst (felt 5), Varangerhalvøya vest (felt 6), Tana med Tanafjorden (felt 7) og Kautokeino (felt 8).
Kommisjonens rapport for felt 1 Stjernøya/Seiland ble offentliggjort 20. mars 2012. Senere har kommisjonen offentliggjort rapportene for felt 2 Nesseby (februar 2013), felt 3 Sørøya (oktober 2013), felt 5 Varangerhalvøya øst (juni 2014) og felt 6 Varangerhalvøya vest (oktober 2015).
Sosiale roller

Sosiale roller er de posisjonene mennesker har i forskjellige grupper i samfunnet og de reglene som tradisjonelt gjelder og forventes for atferden og oppgavene til personene i disse posisjonene. Ordet er dannet av sosial, som betyr «samfunnsmessig» og handler om fellesskap, og rolle, som brukes i teaterspråket for en handlende persons bestemte oppgaver i for eksempel et skuespill. Sosiale roller er et flertydig begrep og en forklaringsmodell som særlig brukes i samfunnsvitenskapene.
Hong

Cohong

Når man taler om cohong (公行), mener man imidlertid spesielt kinesernes opplegg for handelen mellom Kina og en rekke vestlige stater slik det ble organisert fra midten av 1700-tallet, det såkalte Kantonsystemet: Under Qing-dynastiet levde og handlet vestlige handelsfolk i De tretten faktorier i Guangzhou. Det dreide seg for det meste om te og silke. Deres umiddelbare kinesiskehandelspartnere hadde organisert seg som et laug av handelshus som de hadde kontrollen med og som hadde monopol med all denne utenrikshandelen.
Fullmakt

En fullmakt innebærer at en person, fullmektigen, har myndighet til å opptre og handle på en annen persons, fullmaktgiverens, vegne, eller i hans sted. Fullmakten kan være begrenset til en spesiell handel eller avgjørelse, eller av mer generell karakter. Disposisjonen som fullmektigen foretar er å betrakte som en disposisjon foretatt av fullmaktsgiveren.
Fullmakten kan være skriftlig eller muntlig. Dersom den er muntlig, må den enten bekreftes av vitner, eller av fullmaktsgiveren selv direkte overfor kontrahenten eller i etterkant til kontrahenten eller andre. Har fullmektigen handlet innenfor fullmaktens rammer, blir disposisjonen bindende for fullmaktsgiveren, selv om fullmektigen har handlet i strid med fullmaktsgiverens instrukser, med mindre tredjeparten (den som avtalen ble inngått med) kjente til eller burde ha kjent til dette.
Klassisk eksempel på fullmakt er en skipskapteins mulighet til å handle på vegne av rederen. En prokurist i et firma har likeså bestemte fullmakter til å opptre på vegne av firmaet ved inngåelse av avtaler.
«Avtaleloven» av 31. mars 1918, kapitel 2, har regler om fullmakt.
Cuba Cola

Cuba Cola er en brus som ble lansert i 1953, og er Sveriges eldste variant av en coladrikk. Cuba Cola ble lansert tre måneder før Coca-Cola ble lansert i Sverige.
Oppskriften på Cuba Cola eies av Saturnus AB i Malmö, og fem svenske bryggerier produserer leskedrikken på lisens: Vasa Bryggeri, Heines Bryggeri, Guttsta Källa, Krönleins og Hammars Bryggeri.
After Hand

After Hand er et dansk forlag og trykkeri stiftet i 1973 av kunstneren Henrik Have og dikteren Peter Laugesen utenfor Ringkøbing. I 2009 fikk forlaget en avdeling i Århus.
Forlaget har blant annet utgitt danske oversettelser av Nelly Sachs, Novalis, Pinocchios eventyr, Antonin Artaud. I tillegg er det blitt utgitt dikt av danske forfattere som Tóroddur Poulsen, Knud Steffen Nielsen, Mads Mygind, Poul Borum, Marianne Larsen, Per Højholt, Christian Bjoljahn, Glenn Christian, Kristian Leth og Henrik Have.
Ballingslöv

Ballingslöv er et tettsted i Hässleholm kommune i Skåne län i Sverige. I 2010 hadde tettstedet 310 innbyggere.
Neclamia

Utseende

En nokså stor, avlang, gråspraglete trebukk. Antennene er en del lengre enn kroppen og ganske tynne. Hodet er forholdsvis stort, pannen er skrå og arten ser dermed ut som en mellomting mellom typiske Lamiinae og Cerambycinae. Pronotum er sekskantet med butte tenner på sidene, nokså sterkt innsnevret foran og bak. Dekkvingene er nesten jevnbrede med markerte "skuldre", med noen svarte tegninger.

Levevis

Som de fleste andre trebukker borer larvene i ved.

Utbredelse

Slekten er endemisk for Ny-Caledonia.
NM i bandy for damer 1998

Det 15. Norgesmesterskapet i bandy for damer ble vunnet av Høvik etter finaleseier 5-4 over Bergen. Høvik vant også seriespillet. Turneringen ble arrangert som rinkbandy.
Norsk Organisasjon for Terrengsykling

Norsk Organisasjon for Terrengsykling (NOTS) er en organisasjon startet av terrengsyklister for å ivareta syklistenes rettigheter for fri bruk av skog og mark i Norge.
NOTS ønsker å holde skogen åpen for alle, slik allemannsretten sier. Alle som definerer seg selv som terrengsyklister kan bli medlem. I tvister mellom myndigheter og terrengsyklister blir syklistene representert gjennom NOTS.
Norsk Organisasjon for Terrengsykling er en politisk uavhengig organisasjon som ble startet i 2004. Initiativtakerne er en gruppe terrengsyklister som så/ser behovet for en organisasjon for å ivareta alle terrengsyklisters interesser.
Styret i NOTS er per dags dato satt sammen av terrengsyklister fra Oslo, Akershus, Trondheim, Stavanger og Buskerud.
Free Software Foundation

Free Software Foundation (FSF) er en amerikansk stiftelse med det formål å utbre fri programvare og beskytte rettighetene til brukere av slik programvare. 
FSF ble stiftet den 4. oktober 1985 av Richard Stallman, og holder til i Boston. Gjennom 1980- og deler av 90-tallet arbeidet FSF hovedsakelig med utviklingen av det frie operativsystemet GNU, mens de de senere årene har hatt størst fokus på juridiske og filosofiske saker knyttet til fri programvare.
Det finnes også to søsterorganisasjoner til Free Software Foundation, FSF Europe og FSF India.

GPL-håndtering

Free Software Foundation forvalter opphavsrettighetene til mesteparten av GNU-prosjektet, og arbeider med å sørge for at distribusjonen av GNU-komponenter overholder GNU General Public License (GPL). Dette har blant annet gjort at FSF har trukket selskapet Cisco for retten for påståtte brudd på GPL.

GNU/Linux

FSF søker å utbre bruken av GNU-systemet, men er mer restriktive når det gjelder promoteringen av GNU/Linux-distribusjoner. Mens de anbefaler distribusjoner som gNewSense og Ututo, støtter de ikke populære GNU/Linux-distribusjoner som Debian, Ubuntu og Fedora siden disse enten inkluderer eller legger til rette for bruk av proprietær programvare.
Free Software Foundation mener også at «GNU/Linux» er det korrekte navnet på systemene som i dagligtalen ofte bare kalles «Linux». De argumenterer blant annet med at GNU-delene av en GNU/Linux-distribusjon typisk er ti ganger større enn Linux-delene (målt i kildekode), og at man ved å utelate GNU-navnet fjerner fokus fra etiske spørsmål som frihet for brukere av programvare.

Andre aktiviteter

FSF deler hvert år ut prisen FSF Award for the Advancement of Free Software til en person som har hatt betydning for fri programvare-bevegelsen. Prisen ble første gang utdelt i 1998 og gikk da til Larry Wall.
Free Software Foundation er også involvert i en rekke forskjellige kampanjer relatert til fri programvare. Disse omfatter blant annet kampen mot digital rettighetsadministrasjon (som av FSF konsekvent omtales som «Digital Restrictions Management», Digital restriksjonsadministrasjon), motstand mot patenter på programvare og kampen for åpne standarder som Ogg.
Phiaris

Utseende

Middelsstore til ganske store, kontrastrikt fargede viklere. Forvingens grunnfarge er ofte rødlig brun, noen ganger purpuraktig, med mer eller mindre tydelige, lyse tverrbånd.

Levevis

Artene kan påtreffes i mange ulike miljøer, både i skog, på heier og på myrer, sjeldnere i menneskeskapte habitater. En del arter er knyttet til busker i lyngfamilien. Ellers er biologien dårlig kjent for flere av de norske artene.

Utbredelse

Denne slekten har en holarktisk utbredelse.
Samiske geografiske navn i Storfjord

Samiske geografiske navn i Storfjord (knr 1939) angir stedsnavn i Storfjord kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Storfjord kommune.
Ubåt-krigsmerket

Historie

Merket ble introdusert under den første verdenskrig, 1. februar 1918. 13. oktober 1939 ble merket på nytt innført av Storadmiral Erich Raeder, rett etter starten av den andre verdenskrig.

Design

Merket har en ubåt sentralt i en krans av ekeløv, med den prøyssiske krone i toppen. Da merket ble gjeninnført i 1939 hadde den det tredje rikes riksvåpen i toppen samt en mer moderne ubåt avbildet. Dette merket ble laget i buntmetall i begynnelsen, senere i krigen ble det laget i sink.

Spesialklasse

I 1941 kom en ny variant, Ubåt-krigsmerket med diamanter. Dette var en spesialklasse gitt til ubåtkommandører som fikk Jernkorsets ridderkors med ekeløv. Den var ikke en offisiell utmerkelse, men ble gitt som en spesiell takk når kommandørene fikk ridderkorset med ekeløv. Merket ble laget med 9 små diamanter i hakekorset. Rundt 28 slike merker ble utdelt.
Aretas IV

Aretas IV Filopatris var konge over nabateerne fra ca. år 9 f.Kr til år 40 e.Kr. Aretas’ datter, Phasaelis, var gift med Herodes Antipas. Herodes skilte seg imidlertid fra henne for å gifte seg med sin niese Herodias. Phasaelis dro da tilbake til sin fars hoff. Denne episoden førte til krig mellom Herodes og Aretas.
Døperen Johannes refset Herodes for å skille seg fra Phasaelis, noe som førte til hans arrest og senere henrettelse. Den jødiske historieskriveren Josefus mener at henrettelsen av Johannes var forårsaket av at Herodes følte sin makt truet, og fordi Johannes tilsynelatende tok parti for Aretas og hans datter.
I Det nye testamentet omtales Aretas’ rike for «Arabia» siden dette var navnet på den romerske provinsen som dekket området. Apostelen Paulus oppholdt seg nærmere tre år i riket til Aretas, og hans omvendelse til kristendommen skjedde antakelig der. Kong Aretas ønsket etterhvert å arrestere Paulus, under et av hans opphold i Damaskus. Men Paulus slapp unna ved å bli firt ned fra bymuren i en kurv.
Bv206S

Bv206S er en pansret beltevogn fra BAE Systems Land Systems Hägglunds, basert på Hägglunds Bv206.  Den har rammestyring, og er pansret mot splinter og utstyrt med dieselmotor fra Steyr.  Den er i tjeneste med Sverige, Tyskland, Frankrike, Spania og Italia.

Historie og utvikling

Bv206S ble utviklet i samarbeid mellom Alvis Hägglunds (nå BAE Systems Land Systems Hägglunds) og den svenske hærens forsyningskommando.  Den var opprinnelig beregnet på bruk i det svenske forsvaret, men har etter hvert blitt approbert av flere andre væpnede styrker.  Samlet har 479 vogner blitt bestilt.
I mars 2004 kom den første ordren fra den svenske hæren på 15 kjøretøyer.  Disse var fordelt på syv pansrede personellkjøretøyer, fem lastevogner og tre ambulanser.  I juni 2006 kom en ordre for 52 kjøretøyer til.  Totalt har Sverige bestilt 93 kjøretøyer.
I oktober 2003 kom en ordre for 112 kjøretøyer fra den italienske hæren.  De skal leveres mellom 2004 og 2007.  Ytterligere 34 ble bestilt i november 2003, noe som gjør totalen til 189 vogner.
I 2002 kom en ordre for 31 kjøretøyer til den tyske hæren, etterfulgt av 75 til i desember 2004 og 81 i september 2005.  Den totale kontrakten for den tyske hæren er nå 200 kjøretøyer.
Bv206S har også blitt brukt i Kosovo av den franske hæren.  De bestilte et antall i september 1999.  Disse er utstyrt med et tårn og en M2 12,7 mm mitraljøse.

Teknisk

Vognføreren sitter i frontkabinen, hvor det er plass til fire mennesker.  Avhengig av typen vogn ellers er det plass til opptil 8 fullt utrustede soldater i bakvognen.
Motoren er en Steyr M16 rekkesekser på 3,2 liter som yter 130 kW ved 4000 omdreininger i minuttet.  Den er montert i framvognen sammen med en Mercedes-Benz W5A-580 automatisk girkasse med fem gir framover og ett i revers.  Det er drift på alle fire beltene.
Freostathes

Utbredelse

Arten lever i Kamerun.
George M. Humphrey

Bakgrunn

George M. Humphrey var sønn av Caroline Magoffin og Watts Sherman Humphrey. Han vokste opp i Saginaw og avla sin grunneksamen og sin juristeksamen ved University of Michigan før han startet sin karriere som advokat i 1912. 
Han arbeidet i fem år hos farens advokatselskap i Saginaw før han i 1917 ble ansatt hos stålindustriforetaket M. A. Hanna and Company, hvor han arbeidet i 35 år og avanserte til å bli administrerende direktør allerede i 1929.

Økonomisk rådgiver i Truman-administrasjonen

Mot slutten av 1940-årene gikk han i tjeneste for president Harry S. Trumans administrasjon, særlig som rådgiver i økonomiske anliggender. Årene 1948-1949 var han leder av Komiteen for reparasoner i forvaltningen for økonomisk samarbeid. I 1949 ble han medlem av Handelsministeriets økonomiske rådgivningsråd (Business Advisory Council). I 1950 var han så behjelpelig ved utarbeidelsen av en avtale mellom gruveselskapene og de forente gruvearbeiderfagforeninger.

Finansminister i Eisenhower-administrasjonen

Før presidentvalget i 1952 ble han anbefalt som en kandidat til en regjeringspost for Dwight D. Eisenhower av hans nære rådgiver general Lucius D. Clay, som hadde arbeidet sammen med Humphrey når det gjaldt etterkrigsplaner i Tyskland etter andre verdenskrig. 
Den 21. januar 1953 ble han utnevnt til finansminister av Eisenhower, et embede han hadde til 1957. I dette embede gikk han sterkt inn for en skattereform. Den ble vedtatt av Kongressen allerede i 1954, og medførte en reduksjon av den personlige inntektsskatt eå vel som opphevelsen av skattleggingen av residualgevinster. Humphrey var særlig opptatt av at regjeringens utgidter skulle reduseres, for på den måte å bekjempe inflasjonen. 
George M. Humphrey ble regnet som en av de mest innflytelsesrike i Eisenhowers kabinett, og presidenten skal en gang ha uttalt følgende: «When George speaks, we all listen». Som finansminister arbeidet han for et balansert budsjett og strenge kriterier for sosiale bidrag og utviklingshjelp. Han lyktes ved at budsjettet for 1956 ikke bare gikk i balanse (for første gang siden 1951), men gikk i pluss.
Den 29. juli 1957 gikk han av aldersgrunner ut finansministerambedet, og samme dag ble posten gitt videre til Robert B. Anderson.
Etter tiden som finansminister dro han først tilbake til M. A. Hanna and Company og ble senere styreformann hos National Steel Corporation. 
Humphrey døde den 20. januar 1970 på et universitetssykehus i Cleveland i Ohio.
FN MAG

Brukere

Våpenet er i bruk i over 80 land, og er lisensprodusert i USA, Storbritannia, Argentina, Egypt, India og Singapore.

Teknisk

MAG bruker kaliberet 7,62 × 51 mm NATO. Mekanismen i våpenet er likt det som brukes i Browning Automatic Rifle og andre, tidligere våpen John Moses Browning utviklet under sin tid i Belgia. Sluttstykket driver beltematingen, og er av en type som ligner tyske MG42, som igjen har brukt tidligere modeller som inspirasjon. I motsetning til MG42 bruker MAG standard NATO-belter og lenker, en egenskap som ble innført senere i MG3, avtageren til MG42. Avtrekkersystemet er også avledet av MG42.
Løpet kan byttes svært raskt: Et trent mannskap bruker rundt 3 sekunder på å bytte løp, noe som skal gjøres rundt hvert 100 skudd ved høy ildtakt.

Andre varianter

FN MAG er i bruk verden rundt, og i Storbritannia og USA er en mengde varianter av det originale FN-våpenet tatt fram.
Xenorhipis

Utseende

Nokså små (ca. 5 millimeter), slanke praktbiller. Hannen har kamformede til vifteformede antenner, hunnen sagtakkede. Denne slekten har stor forskjell mellom kjønnene ikke bare i antennenes form men noen ganger også i fargen - hannene er gjerne brunlige mens hunnene har metalliske farger. Den har vanligvis en lys tverr- til skråstrek i dekkvingens fremre del. Dekkvingene er ofte forkortede slik at de ikke dekker hele bakkroppen, særlig hos hannene.

Levevis

En av artene har blitt klekket fra døde greiner av treet Condalia obovata . For øvrig kan de utvikle seg i ulike løvtrær som valnøtt, hikkori og akasier. Hunnene skiller ut feromoner som hannene med sine store antenner kan lukte seg fram til. De voksne billene lever ganske kort tid, mindre enn 2 døgn, derfor blir de sjelden funnet.

Utbredelse

Slekten er utbredt i Amerika, med mange arter i det sørlige Nord-Amerika.
Bordtennis under Stillehavslekene 1971

Bordtennis under Stillehavslekene  1971. Bordtennis var en av flere sporter som var med i de fjerde Stillehavslekene som ble arrangert i Papeete i Fransk Polynesia i perioden 25. august til 5. september 1971. Det var fjerde gangen som bordtennis var med på programmet i stillehavslekene. Det var sju turneringer; individuell, double og lag for både menn og kvinner og en mixeddoubleturnering. Fransk Polynesia ble beste nasjon med to gullmedaljer foran Fiji og Papua Ny-Guinea som også vant to gull hver.
Arnold Houbraken

Arnold Houbraken (født 28. mars 1660 i Dordrecht, død 14. oktober 1719), var en nederlandsk maler og biograf.
Houbraken er først og fremst husket som biograf; hans De Groote Schouburgh der Nederlantsche konstschilders en schilderessen fra 1718–1721 utgjør en fortsettelse av Karel van Manders samling av kunstnerbiografier og beskriver nederlandske kunstnere fra 1600-tallet.
Houbrakens verk utelater flere malere som i dag ansees for å være meget viktige og av større betydning enn mange andre kunstnere som er tatt med. Som eksempel kan nevnes Johannes Vermeer, som kun omtales en gang nærmest i en bisetning.
Geologisk kretsløp

Det geologiske kretsløpet eller bergartenes syklus er et fundamentalt konsept i geologi som beskriver omdanningen av bergarter i sammenheng med en geologisk tidsskala. Det er tre typer bergarter i denne syklusen; sedimentær bergart, metamorf bergart og eruptiv bergart.
Slik som bildet til høyere illustrerer blir en bergart ødelagt og omdannet når den blir presset ut av sitt miljø. Et miljø kan være en viss dybde under jorda eller eksempelvis ved en vulkan. Grunnet krefter som det geologiske kretsløpet, platetektonikk og vannets kretsløp, vil ikke en bergart være på samme plass, men endre sitt miljø kontinuerlig.

Historisk utvikling

James Hutton blir vanligvis hedret som den første personen som laget konseptet på 1800-tallet. Han regnes i dag som «geologiens far». Bergartenes syklus var en del av Hutton sitt aktualitetsprinsipp og hans kjente sitat: «no vestige of a beginning, and no prospect of an end» hendviste spesielt til bergartenes syklus. Dette konseptet av en gjentakende ikke-evolusjonær bergarts syklus forble dominant frem til platetektonikken revolusjonerte geologien i 1960-årene. Med utviklingen og forståelsen av platetektonikken forsto man at bergartenes syklus ikke var uendelig og gjentagende, men en gradvis utviklende prosess. Wilson syklusen (en platetektonikk basert på bergarts syklus) ble utviklet av John Tuzo Wilson i 1950- og 1960-årene.

Omformingen til eruptive bergarter

Når en bergart blir presset dypt under jordskorpen, kan de smelte å bli magma. Hvis forholdene ikke eksisterer lenger for magmaen til å fortsatt være i sin flytende form, vil den avkjøles og bli til en eruptiv bergart. En bergart som avkjøles inne i jordkloden er kalt intrusjon og vil avkjøles veldig tregt, noe som skaper en grov-kornet struktur i bergarten. Som et resultat av vulkansk aktivitet, lava (magma ved jordskorpen) vil avkjøles veldig raskt mens den er på jordskorpen. Disse steinene er fin-kornet og noen ganger avkjøles de så raskt at ingen krystaller blir formet, noe som resulterer i naturlig glass som obsidian. Noen av de tre typene bergarter kan smelte inn i magmaen og avkjøle eruptive bergarter.

Omforming til metamorfe bergarter

Bergarter som blir utsatt for høy temperatur og/eller sterkt press kan bli forandret fysisk eller kjemisk til en annen bergart, som er metamorf. Regional metamorfisme refererer til effekten store masser av stein over store arealer, typisk assosiert med fjell skapt ved fjellkjedefolding. En annen hovedtype av metamorfe bergarter er skapt masse av bergarter kommer i kontakt med en eruptiv bergart som varmer opp bergarter i området rundt. Denne kontakten resulterer i at bergarten re-krystalliserer seg av den ekstreme varmen fra magmaen. Alle tidligere eksisterende typer av bergarter kan bli omdannet til metamorfe bergarter.

Omforming til sedimentær bergart

Bergarter utsatt for atmosfæren er ustabile og et subjekt for prosesser som forvitring og erosjoner. Forvitring og erosjoner sliter ned steinene til små fragmenter som sand.
Taractrocerini

Utseende

Små til middelsstore, kraftige smygere. De er gjerne kontrastrikt tegnet i gult eller oransje og svart.
Et særtrekk for gruppen er av bakvingen har en kvast av lange, tynne hår ved roten og forkanten, som griper inn i en grop på forvingen. Hannens kjønnsorganer er også en del forenklet i forhold til mønsteret som er vanlig hos smygere.

Utbredelse

Gruppen er utbredt i Sørøst-Asia og Australia, med de fleste artene på Ny-Guinea.
6. fly- og luftforsvarsarmé

6. fly- og luftforsvararmé (russisk 6-я армия ВВС и ПВО) er en fly- og luftforsvarsstab på operasjonelt nivå (russisk: оперативное объединение) i Vestre militærdistrikt. Staben ligger i St. Petersburg.
Arméen var først aktiv fra 1998 til 2009. Den ble så omorganisert til 1. luft- og luftforsvarskommando. 1. august 2015 ble den atter navngitt  til 6. fly- og luftforsvarsarmé.
Lobobunaea

Utseende

Store (vingespenn 100-170 millimeter), langvingede, brune eller gråaktige påfuglspinnere. Forvingene er sigdformede og tilspissede. Bakvingen, noen ganger også forvingen, har en stor øyeflekk.

Utbredelse

Slekten er utbredt i Afrika.
Brachinus hamatus

Utbredelse

Brachinus hamatus finnes i Europa, men ikke i Norge.

Utseende

Brachinus hamatus har har en svakt grønn-blå, metallisk farge på dekkvingene. Dekkvingene har en svak antydning til lengdestriper (riller) og litt av bakkroppen stikker fram bak dekkvingene. På hver av dekkvingene finnes to større gul-orange flekker. Kjevene, halsskjoldet, hodet og beina har en mer rødlig farge uten noen mørkere flekker. Følehornene har en fin lys orange farge, og er mørkere (blekt svart) på tredje og fjerde følehornsledd.

Levevis

Brachinus hamatus finnes i tilknytning til åpne solrike lokaliteter. Både de voksne og larvene lever som rovdyr.
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.